《题所得黄小松历下日记册子》
清代·盛昱

平生五岳志，局迹一閧内。西履愺题颠，东至田盘背。

纵横四百里，牛转蚁附蚁。最录天下碑，一一识所在。

脱鞿事幽访，寰宇先嵩岱。黄翁《历下记》，真迹杂图绘。

今年落吾手，敝帚百朋贵。乘轺来此邦，得兆若灵蔡。

泰山不北移，黄河忽南迈。落落山水缘，坐令俊观隘。

明湖晚揩镜，鹊华秋拥黛。譬彼人士佳，不在声名大。

愿为十日留，芒鞋易冠盖。千佛手拓新，万纸归装载。

斥鴳笑鹍鹏，天地本一芥。

作者简介：（1850—1899）宗室，镶黄旗人，字伯熙。光绪二年进士。授编修。累迁国子监祭酒。精经史舆地及清代掌故，与缪荃孙、沈曾植称谈故三友。有《郁华阁遗集》、《意园文略》、《雪履寻碑录》。